Ekonoom geskors oor twietChris Hart soos hy op sy Twitter-profiel verskyn. Foto: Twitter Standard Bank het een van sy prominente ekonome, Chris Hart, geskors oor ŉ omstrede twiet. Die bank het in ŉ verklaring gesê Hart is geskors hangende ŉ ondersoek na die twiet wat hy Sondag uitgestuur het. “Standard Bank het hom gedistansieer van die uitlatings van Hart en sal die uitslag van die ondersoek bekend maak sodra die proses afgehandel is.” In die twiet wat Hart in die sop laat beland het, sê hy: “Meer as 25 jaar ná Apartheid, vermeerder die aantal slagoffers, tesame met ŉ gevoel van toe-eiening en haat jeens minderhede.” Hart het Maandag om verskoning gevra vir die twiet en gesê dit moes in die konteks van stadige [ekonomiese] groei gelees word. Standard Bank het in ŉ verklaring gesê Hart se uitspraak is “feitelik verkeerd” en maak onvanpaste aannames oor Suid-Afrika. Volgens die verklaring respekteer die Standard Bank groep enige verskille in geslag, ouderdom, velkleur, ras, geloof, ideologie, seksuele oriëntasie en gestremdhede. “Ons heg waarde aan verskille in kultuur, etniese of nasionale oorsprong en politieke en filosofiese oortuigings.”